Moniz var relativt ukjent i Portugal inntil til hun deltok i Festival da Canção – Portugals svar på Melodi Grand Prix – som 19-åring i 1996. Hun deltok med sangen «O meu coração não tem cor» (norsk: "mitt hjerte har ingen farge") og vant overraskende finalen 7. mars 1996. Dermed ble hun Portugals representant i Eurovision Song Contest 1996 i Oslo 18. mai samme år. Der kom hun på en sjetteplass – landets beste plassering fra debuten i 1964 og fram til Salvador Sobral vant med «Amar pelos dois» i 2017. Den norske juryen ga henne 12 poeng.